คลังจ่อเสนอมาตรการกระตุ้นลงทุนให้ครม.เน้นให้สิทธิพิเศษจูงใจ
รมว.คลัง เตรียมเสนอมาตรการกระตุ้นลงทุนให้ครม.อนุมัติ เน้นจูงใจให้ผู้ประกอบการตัดสินใจลงทุนภายในปี58-59
26 ต.ค. 2558

รมว.คลัง เตรียมเสนอมาตรการกระตุ้นลงทุนให้ครม.อนุมัติ เน้นจูงใจให้ผู้ประกอบการตัดสินใจลงทุนภายในปี58-59
เมื่อวันที่ 26 ต.ค. นายอภิศักดิ์ ตันติวรวงศ์ รมว.คลัง เปิดเผยว่า กระทรวงการคลังจะเสนอมาตรการกระตุ้นการลงทุนให้คณะรัฐมนตรี (ครม.) พิจารณา ภายใน 2 สัปดาห์ ซึ่งจะเป็นมาตรการกระตุ้นเศรษฐกิจที่รัฐบาลออกต่อจากการกระตุ้นเศรษฐกิจฐานราก การเพิ่มรายได้ให้กับผู้มีรายได้น้อย การเร่งลงทุนระดับตำบล และการเร่งลงทุนโครงการขนาดเล็กไม่เกิน 1 ล้านบาท
สำหรับมาตรการกระตุ้นการลงทุน จะจูงใจให้ผู้ประกอบการเร่งตัดสินใจลงทุนภายในปีนี้และปีหน้า ก็จะได้สิทธิพิเศษเพิ่มมากขึ้น  ซึ่งก่อนหน้านี้รัฐบาลได้กระตุ้นการลงทุนภาคอสังหาริมทรัพย์ เพราะไม่ต้องการให้เกิดปัญหากระทบกับเศรษฐกิจ
นายอภิศักดิ์ กล่าวว่า รัฐบาลจะเติมเงินลงไปในเศรษฐกิจทุกระยะ ไม่ให้เกิดความรู้สึกว่าเศรษฐกิจของประเทศกำลังมีปัญหา ซึ่งจะทำให้เกิดความมั่นใจทางเศรษฐกิจกลับมาได้เร็วขึ้น โดยมาตรการการลงทุนรวมถึงมาตรการที่ออกมาก่อนหน้านี้จะไปบรรจบกับการลงทุนโครงสร้างพื้นฐานขนาดใหญ่ของรัฐบาลที่ปีหน้าจะมีเงินลงทุน 1.3 แสนล้านบาท